Base Presidente Pedro Aguirre Cerda

Base de Pedro Aguirre Cerda var en chilensk forskningsstasjon i Antarktis, beliggende på Deceptionøya i øygruppen Sør-Shetlandsøyene.

Stasjonen ble innviet 18. februar 1955 ved Pendulum Cove i havnebassenget Port Foster for å øke chilensk nærvær i området, som inngår i Chiles territorialkrav i Antarktis. En de Havilland Beaver ble benyttet for å skaffe forsyninger fra Punta Arenas. Stasjonen ble ødelagt under vulkanutbrudd 4. desember 1967 og er ikke gjenoppbygd.

Ved stasjonen ble det foruten meteorologiske målinger gjennomført forskning innen seismikk, vulkanologi, atmosfærisk radioaktivitet og biologi.

Ruinene av Base de Pedro Aguirre Cerda ble i 2001 oppført på Antarktistraktatens liste over historiske steder i Antarktis. I 2003 ble det oppført en informasjonstavle på stedet.

Stasjonen er navngitt etter den chilenske presidenten Pedro Aguirre Cerda (1879–1941).

 Eksterne lenker 

  Instalación de monolito histórici en Isla Decepción

Kategori:Forskningsstasjoner i Antarktis
Kategori:Sør-Shetlandsøyene
Kategori:Magallanes y de la Antártica Chilena
Kategori:Etableringer i 1955
Kategori:Opphør i 1967
Kategori:Artikler i Antarktis-prosjektet
Kategori:Vitenskap i 1955
Kategori:Verneområder i Antarktis
Kategori:Vitenskap og teknologi i Chile